ming030890/wiki-yue-high-quality huggingface dataset:
捉鬼合家歡II 麻衣傳奇

《捉鬼合家歡II 麻衣傳奇》係由吳勉勤執導嘅1990年香港幻想恐怖電影。

情節
地藏鬼王專吸處女之精、氣、血以壯其身，吸得越多，法力越強。村民選出嫣紅作新娘嫁給鬼王，嫣紅驚慌逃避，終不能脫身，麻衣道館之老祖聞訊，持聖刀趕至，惜來遲一步，嫣紅已斃命。麻衣老祖命鬼王改行正道，不可再殘害少女，鬼王不從，一道一鬼展開一場生死爭鬥後，同歸於盡。
二百年後，醫師上山採藥，發現嫣紅白骨，頓起惻隱之心，將其埋葬，嫣紅感恩圖報，與醫師產生一段人鬼戀情。同時鬼王之心附在山草藥之根上，被醫師帶回後，拋在路邊，巧遇一婦人產下女嬰，血水倒在鬼王之心上，鬼王遇血即生，潛入屋內吸女嬰之血而再生，於是村內少女慘遭殘害，村民驚慌不已。
麻衣道館內，傳到此一代，師兄弟二人，師兄名初一，師弟名十五，聞鬼王又出現，初一追尋至醫師家，發現女鬼嫣紅，持聖刀欲殺之，為醫師及其妹芙蓉所阻，並道明真相。芙蓉與十五原是一對戀人，於是三人一鬼共議對付鬼王之計，以芙蓉為餌，引出鬼王，展開一場惡鬥。

生產
《捉鬼合家歡II 麻衣傳奇》納入當時處於起步階段嘅2D動畫。套戲用嘅幽靈、微粒、雷電等場景中最為顯著。特效係由馬文現喺Animation Shop整嘅。音效喺富國錄音室有限公司同新藝錄音室，特藝錄音有限公司將佢哋重新混合，海報由宇宙電影彩色沖印有限公司印製。
捉馬騮2001

捉馬騮2001（英文：Pipo Saru 2001），係由索尼互動娛樂開發嘅動作遊戲，2001年推出。
捉馬騮

捉馬騮（英文：Ape Escape），係由索尼互動娛樂開發嘅動作遊戲，1999年推出。
最佳拍檔 (電視節目)

《最佳拍檔》（英文：Telling Maria (Sr 4)）係香港無綫電視嘅清談節目，由黎芷珊做主持，喺2017年9月10號到12月10號香港時間逢禮拜日22:30到23:30喺翡翠台播（最後一集叫《最佳拍檔 絕密檔案》）。節目係繼《最佳男主角》同《最佳女主角》後「最佳系列」嘅第三輯節目（但節目英文名話係第四輯，原因未明），訪問無綫電視嘅拍檔組合。
最佳宗教音樂專輯獎

最佳宗教音樂專輯獎係依家金曲獎傳藝音樂類頒發項目。

《聖母之歌》財團法人聖保祿孝女會附設上智文化事業
《Stabat Mater 聖母哀悼曲》凌軒企業社
《天。詩-心靈牧者》生活力人文工作室
《貝斯特的聖誕》社團法人台灣彩虹愛家生命教育協會
《來自發源地的呼喚》財團法人台灣基督長老教會泰雅爾中會
最佳拍檔之醉街拍檔

最佳拍檔之醉街拍檔（英文：97 Aces Go Places）係1997年上映嘅動作喜劇港產片，由錢嘉樂執導，譚詠麟、梁朝偉、鍾麗緹、朱潔儀同吳鎮宇主演。
呢套戲喺1997年6月21號至7月9號上映嗰陣，總共收咗一千零七十四萬幾港紙票房。
最佳客語專輯獎

金曲獎最佳客語專輯獎係依家金曲獎流行音樂類獎項，2005年第16屆起，原「最佳流行音樂演唱專輯獎」跟語言類別設立國語、台語、客語同埋原住民語4項專輯獎，其中「最佳客語流行音樂演唱專輯獎」喺2007年第18屆改名做「最佳客語專輯獎」。2017年第28屆起除咗保留跟語言劃分嘅4項專輯獎之外另增設「年度專輯獎」，嗰個獎項類似2005年第16屆之前唔理語言嘅「最佳演唱專輯獎」，受理不拘語言嘅各類演唱專輯。

《天光。日》／切音樂電影有限公司 演唱：黃瑋傑 
《有路彎彎》／三川娛樂有限公司 演唱：黃珮舒 
《在路項》／三川娛樂有限公司 演唱：米莎 
《時間的痕》／黎歐創意有限公司 演唱：邱幸儀
最佳客語歌手獎

金曲獎最佳客語歌手獎係依家金曲獎流行音樂類獎項。客家流行音樂嘅興起，受到現代音樂同全球化嘅發展趨勢影響，同埋為促進客家音樂嘅保存同創意，金曲獎對客家歌手嘅肯定有佢嘅重要性。2003年第14屆起最佳方言男、女演唱人2個獎項跟演唱語言分做台語（臺灣閩南語）男演唱人、台語女演唱人、客語演唱人同埋原住民語演唱人4個獎項，其中最佳客語演唱人獎自2007年第18屆起改名做最佳客語歌手獎到依家。

黃瑋傑／《天光。日》／切音樂電影有限公司
黃珮舒／《有路彎彎》／三川娛樂有限公司
米莎／《在路項》／三川娛樂有限公司
邱幸儀／《時間的痕》／黎歐創意有限公司

客語獎項設立前
最佳客語歌手獎單獨設立前，鄧百成、顏志文、劉劭希都曾以演唱客語歌曲做主而入圍演唱人獎項。
最佳差異

最佳差異（英文：optimal distinctiveness）係有關人類社交嘅一個概念。根據最佳差異理論，人最想嘅係喺群體當中達到「有返咁上下獨特得嚟，又會跟從某啲慣例」－會同自己啲同伴有分別，但唔會同同伴有太大分別。
最佳團體年度演出獎

最佳團體年度演出獎係依家金曲獎入面，傳統暨藝術音樂（傳藝金曲獎）頒發獎項，屬於戲曲表演類獎項。
最佳專輯製作人獎

金曲獎最佳專輯製作人獎係依家金曲獎頒發獎項，自1990年第2屆金曲獎開始設立，現有「流行音樂類」演唱類、「流行音樂類」演奏類同埋「傳統暨藝術音樂類」等3項專輯製作人獎，流行音樂演唱類另有自2007年第18屆起增設嘅最佳單曲製作人獎。
1990年第2屆：設立「最佳專輯製作人獎」
1991年第3屆－1996年第7屆：分做「最佳演唱專輯製作人獎」同「最佳演奏專輯製作人獎」2個獎項。
1997年第8屆－1999年第10屆：原本2個獎項合併做「流行音樂作品類」最佳唱片製作人獎，同喺增設嘅「傳統暨藝術音樂作品類」（時稱「非流行音樂類」）獎項入面，另頒一最佳唱片製作人獎。
2000年第11屆：兩製作人獎項改名做「最佳專輯製作人獎」。
2007年第18屆至依家：流行音樂作品類「最佳專輯製作人獎」分演唱同演奏2類頒發，演唱類另增設最佳單曲製作人獎。

歷屆流行音樂類入圍暨得獎名單
想搵第3屆至第7屆、同埋第18屆起至依家設置嘅演奏專輯製作人獎項，請睇演奏類最佳專輯製作人獎 (金曲獎)。

陳主惠／《dalan》／卡達德邦文化工作室
周杰倫／《12新作》／杰威爾音樂有限公司 
鍾興民／《永恆。承諾》／果核有限公司 
賴家慶、王溪泉／《O-Kai A Cappella》／角頭文化事業股份有限公司
本體學習

本體學習（英文：ontology learning）係指教電腦自動或者半自動噉創造本體。可以想像成教電腦自己建立知識。
本體工程

本體工程（ontology engineering）係電腦科學嘅一個子領域，研究點建造本體（ontology）。
札格羅斯山脈

札格羅斯山脈，係西亞嘅一條山脈，穿過土耳其東南部、伊拉克同伊朗，去到波斯灣，長約莫1500公里。
札幌市營地下鐵

札幌市營地下鐵（日文：札幌市営地下鉄），通稱札幌地下鐵，係日本北海道札幌嘅地下鐵系統，1971年開張，由札幌市交通局經營，而家經營3條綫。
札幌國際半程馬拉松

札幌國際半程馬拉松（日文：札幌国際ハーフマラソン）係每年7月喺日本札幌舉行嘅半馬拉松比賽。

史
1958年創建，每年7月喺札幌舉行。2012年因為贊助商唔再贊助，呢個體育比賽冇再舉辦過。
最好關係

《最好關係》係香港樂隊溫拿嘅唱片，喺1998年推出。其實隻碟得2首新歌係佢哋唱，其他歌就搵咗一班寶麗金歌手翻唱佢哋以前嘅歌。
最小作用量原則

最小作用量原則（principle of least action）係力學上嘅一條法則，可以用嚟搵出一個力學系統嘅運動方程。
最壞情況複雜度

喺運算理論上，最壞情況複雜度（英文：worst-case complexity）係運算複雜度嘅一種指標，指行一個演算法要用嘅資源量最高可能係幾多（「喺最壞情況下，要用幾多資源」）。
最大公因數

最大公因數（英文：highest common factor，簡寫H.C.F.；或者greatest common divisor，簡寫G.C.D.），又叫最大公約數，係兩個或以上嘅整數入面嘅最大嗰個因數。譬如8同12嘅最大公因數係4。
喺數論入面，常用嘅叫法係GCD。而兩個整數a、b既最大公因數會用或者用嚟表達。

定義
最大公因數嚴謹嘅數學定義需要用到可除性。
假設有兩個整數a、b，其中一個係唔等於零。a、b嘅最大公因數係一個整正數d，而d符合以下兩個條件：
如果有另一個符合條件一，上面講嘅d需要符合
要揾GCD，可以用輾轉相除法。

性質
最大公因數有幾個有用嘅性質。
如果成立，咁。呢個係結合餘數定理同埋可除性嘅結果。
如果，咁。
如果係一個整數，唔等於零，咁。呢個係解絕對值。
證明：
假設，得出。
由，代入，得出。
因為，所以，再由此可以推斷出。
因為，所以。
呢個性質可以用嚟證明輾轉相除法。而其他兩個性質係需要用到輾轉相除法嚟證明。

搵公因數既方法
搵公因數嘅方法有好多，其中一個就係輾轉相除法，不過重有幾個都係常用。
輾轉相除法
例出公因數
短除法

輾轉相除法
内文：輾轉相除法
利用輾轉相除法去搵53同123嘅GCD。

列出公因數
列出所有公因數去搵12同8嘅GCD：
兩個數都有嘅因數包括1、2同4，所以最大公因數係4。

應用
公因數嘅概念可以喺數學上面證明好多有用嘅性質。
假設係整數，咁。
假設係整數，咁只可以係或者。
。
如果，咁。
如果，咁。
最大最小化

最大最小化（minimax / minmax）係博弈論講到嘅一種策略，討論人工智能嗰陣成日提及，可以用嚟教電腦做決策。廣義嚟講，用最大最小化做決策，旨在想令到某啲「最大數值」有咁細得咁細，當中「最大數值」可以係對手嘅最大報償，或者係自己嘅「最大後悔值」呀噉。

最大最大化
首先，要講講最大最大化策略（maximax）——做法係「諗吓每個選項嘅最高報償，再揀最高報償值最高嗰個」。想像依家有一場零和博弈，兩位博弈者，佢哋各自手上揸住一張藍色咭同一張紅色咭，喺每場對局當中，佢哋要同時將其中一張咭擺上檯，遊戲噉玩：
如果 A 君出咗紅咭，無論 B 君出邊張咭都好，兩人打和。
如果 A 君出咗藍咭嘅話...
如果 B 君出嘅係紅咭，噉 B 君贏 100 文港紙。
如果 B 君出嘅係藍咭，噉 A 君贏 100 文港紙。
場博弈嘅報償矩陣係好似表 1 噉嘅樣。當中 (x, y) 結果表示「A 君贏 x 咁多錢而 B 君贏 y 咁多錢」。假如 A 君跟從最大最大化嘅法則行事，佢會永遠選擇出藍咭：對佢嚟講，出紅咭嘅最大可得係 0，而出藍咭嘅最大可得係 100 文港紙。假如 A 君按噉嘅法則行事，B 君可以利用佢嘅單純—— B 君可以選擇永世出紅咭，噉佢就永世都贏錢。由此可見，最大最大化有個缺點：決策者冇考慮到對手會點反應；呢種策略因此畀人話佢本質上就係唔理性嘅，只有極天真（例如細路）或者極肯博嘅決策者，先會採取噉嘅策略。
用數學符號表述嘅話，maximax 決策法則如下：
，當中
i 係做緊決策嗰位博弈者嘅「ID 冧把」。
 表示 i 以外嘅所有博弈者。
 係指由 i 採取嘅行動。
 係指由其他博弈者採取嘅行動。
 係 i 嘅價值函數。

最小最大化
跟住，又思考吓最小最大化策略（maximin） ——做法係「諗吓每個選項嘅最低報償，再揀最低報償值最高嗰個」。想像依家阿明去賭場賭錢，佢搵到一部異常咁著數嘅老虎機：賭客贏咗可以賺到 10,000 文港紙咁多，而輸咗就只會損失 1 文（睇表 2 個矩陣），由阿明嘅角度睇——
「唔賭」嘅最低可得係 0；
「賭」嘅最低可得係 -1（損失 1 文）；
根據最小最大化，阿明理應選擇「唔賭」——但係一般認為，喺呢個情境下阿明係應該「去賭」至最著數。Maximin 嘅決策方法用數學符號表達如下：
相對於最大最大化嘅過度樂觀，最小最大化被認為係悲觀得滯，決策者彷彿假定咗自己永遠只會得到最壞結果，呢種思考法亦被指係唔理想嘅策略。

後悔模型
内文：後悔 (決策論)
睇埋：機會成本
「後悔嘅最大最小化」呢種決策方式，被指係有別於太樂觀嘅 maximax 同埋太悲觀嘅 maximin。
Maximax：對每個選項，淨係睇佢嘅報償最高係幾多，揀對自己最有利嗰個。
Maximin：對每個選項，淨係睇佢嘅報償最低係幾多，揀對自己最有利嗰個。
後悔最大最小化原則源自匈牙利裔美國數學家馮紐曼嘅研究。依家想像一間企業，佢哋要決定「係咪要抌本做研發」，假設研發嘅成本係 c 咁多，假如研發成功，會為間企業帶嚟 r 咁多嘅利潤，而假如研發失敗，間企業唔會得到任何嘅利潤，只會損失抌咗落去做研發嗰筆錢，即係好似表 3 所示。
跟 maximax 嘅決策者：只要 r > c 就無論如何都要做研發。
跟 maximin 嘅決策者：無論如何都唔肯做研發。
後悔最大最小化原則就比較複雜：首先，思考後悔嘅概念，後悔好似經濟學講嘅機會成本，講緊「如果揀咗呢個選項，會錯過啲乜」——假如想研發嗰樣嘢係掂嘅，但係間企業冇郁手研發，佢哋會錯失得到 r-c 嘅機會，而假如想研發嗰樣嘢係唔掂嘅，但係間企業郁手研發，佢會錯失 c 咁多嘅成本。如果將呢套思考畫做一個「後悔矩陣」，會好似表 4 所表示嘅噉。
後悔最大最小化原則講緊嘅，就係決策者要盡可能減少（最小化）自己嘅「最高後悔值」：攞每一個選項嚟睇，決策者要睇下嗰個選項最高可以帶嚟幾高嘅後悔值，然後佢會揀「最高後悔值」最低嗰一個；喺做研發嗰個例子當中，如果 r 數值夠大（r - c > c），間企業會選擇郁手做研發，而如果 r 數值唔夠大（r - c < c），佢哋就唔會郁手做研發。用數學符號嚟表達嘅話，後悔最大最小化原則可以噉嚟表述:p 12：
，
當中  就係指後悔值。好似後悔 minimax 噉樣嘅決策方式，被認為係比較理性嘅做法。

靠電腦計
依幅圖局部描繪井字過三關嘅決策樹。最頂係初始狀態，下一行係「行咗第一步」後嘅可能狀態，再下一行係「行咗第二步」後嘅可能狀態... 如此類推。
睇埋：遞歸 (電腦科學)同遊戲 AI
遊戲人工智能相關嘅工作，不時會教電腦用最大最小化做決策。如果要教電腦喺一場兩人對局嘅零和遊戲當中做最大最小化運算，可以大致想像以下噉嘅演算法，下便呢段虛擬碼界定咗一個叫 minmax 嘅子程序：
子程序 minmax 如下——
 
 如果終結條件已經達到（例如已經摷咗 5 步）
   終結子程序，畀返分數 score 出嚟。
 
 如果係 max 緊（最大化緊）
   設最佳分數 = 負無限大
   將手上嘅可能選項逐個逐個攞嚟睇
     試吓行嗰一步，
     攞住呢個狀態，做一次 minmax，min 緊（呢度用咗遞歸），得出 score
     設最佳分數 = max(score, 最佳分數)
   畀返 最佳分數做 output
 
 如果係 min 緊（最小化緊）
   設最佳分數 = 正無限大
   將手上嘅可能選項逐個逐個攞嚟睇
     試吓行嗰一步，
     攞住呢個狀態，做一次 minmax，max 緊（呢度用咗遞歸），得出 score
     設最佳分數 = min(score, 最佳分數)
   畀返 最佳分數做 output
上述嘅演算法教電腦將可能發生嘅情境冚唪唥睇晒佢。噉嘅演算法淨係適用於一啲簡單嘅遊戲，例如井字過三關就可以用呢種演算法解決。如果係稍為複雜啲嘅遊戲——例如西洋棋或者圍棋呀噉，呢種演算法就應付唔嚟，做唔到喺夠短嘅時間內計出答案。
最大期望演算法

最大期望演算法（英文：Expectation-maximization algorithm）係種攞嚟估計統計模型參數嘅演算法。
最小可覺差

最小可覺差（英文：Just-noticeable difference，JND）係心理物理學上嘅一個概念，指一個物理刺激嘅特性（例如聲嘅頻率或者光嘅亮度）最細要變幾多，受試者先至會留意到個刺激唔同咗。
柏克萊

柏克萊（英文：Berkeley），係美國加利福尼亞州一座城，住咗12萬人。柏克萊加州大學就係響度。
柏倉努

柏倉努（1966年3月1號—）係日本一個男配音員。

配音作品一覽
呢個表唔完整，歡迎加料。
柏傲灣

柏傲灣（粵拼：paak3 ngou6 waan1；英文：The Pavilia Bay）係香港一個起緊嘅私人屋苑，屬荃灣西站六區住宅項目，喺新界荃灣永順街51-53號，有2棟樓，高175米、48層，一共有983個單位，預計2018年8月入伙。項目由新世界發展同萬科置業合作發展。

意外
2017年1月4號，柏傲灣地盤有支竹由棚架跌落𡁵，扑中一位62歲退休男人個頭而過身。
柏克塔哥

柏克塔哥（月即別文：Paxtakor futbol klubi）係烏茲別克塔什干嘅職業足球球會，喺1956年成立，依家踢緊烏茲別克超級足球聯賽。
柏克萊加州大學

（英文：University of California, Berkeley），又譯加利福尼亞大學柏克萊分校，係美國一間公立大學，係加州大學其中一間成員院校，喺加利福尼亞州柏克萊，1868年創校。
柏保路靴南迪斯

柏保路靴南迪斯（全名柏保路 靴南迪斯 杜明基斯；Pablo Hernández Domínguez，1985年4月11號—）係西班牙足球員，打右中場，踢緊Club Deportivo Castellón（西班牙文：Club Deportivo Castellón）。

球會
柏保路靴南迪斯細個嗰陣係喺華倫西亞自治區一間球會Club Deportivo Castellón（西班牙文：Club Deportivo Castellón）度踢波。輾轉加盟華倫西亞自治區最大規模嘅球會華倫西亞。最初佢係打前鋒，之後改打右中場。
柏保路靴南迪斯20歲嘅時候首次代表華倫西亞出戰，佢嘅西甲處子作係喺2005年5月16號最後一週聯賽對奧沙辛拿嘅賽事後備上陣。
2006/07嘅球季，柏保路靴南迪斯外借畀西乙球會卡迪斯，並獲得聯賽上陣嘅機會，吸收經驗。喺2007/08嘅球季因球會收購基達菲球員阿歷西斯，柏保路靴南迪斯成為交易其中一個部分。
柏保路靴南迪斯加盟基達菲後，喺第一週聯賽就得到正選上陣機會，喺塞維利亞作客西維爾。開波兩分鐘，基達菲就喺西維爾禁區頂獲得一個罰球，結果由柏保路靴南迪斯射入一個靚罰球領先。呢球亦係柏保路·靴南迪斯嘅西甲第一球（呢場比賽亦係西維爾球員佩亞達喺比賽期間心臟病發死咗嗰一場）。
柏保路靴南迪斯喺基達菲期間嘅出色表現，2008年初，華倫西亞決定動用回購權，以一百萬歐元買返柏保路靴南迪斯。喺2008/09球季重返華倫西亞。
柏修斯

柏修斯（paak3 sau1 si1，希臘文：Περσεύς），係希臘神話入面宙斯同達那厄所生嘅仔，佢係邁錫尼同英仙座王朝嘅傳奇創始人。
柏加

柏加（William Anthony Parker Jr.，1982年5月17號—）係法國一職業籃球員，2001年畀聖安東尼奧馬刺喺選秀會揀中之後加入NBA，喺球隊入面司職控球後衛，一直效力至家下。
擴散型思考

擴散型思考（粵拼：kwong3 saan3 sing3 si1 haau2；英文：divergent thinking）係諗嘢方式嘅一種，指個人諗嘢嗰陣唔係集中於要「搵一個正確嘅答案」，而係會嘗試探索好多唔同嘅可能答案，可能當中某啲答案會比較能夠有效噉解答條問題，但唔會話得一個係明顯正確答案。如果畫做圖嘅話，就會好似附圖噉，一吓刺激（俾人要求佢諗答案）引致好多個唔同嘅可能答案。擴散型思考相對於聚斂型思考。
舉個例說明，想像家陣有個人俾人叫佢解一條算術問題，條問題得一個正確答案（聚斂），就唔係擴散型思考；相比之下，想像有個人俾人叫佢寫作寫篇短篇故仔出嚟，但途中冇指定個故仔實要係乜乜乜樣，只要個故仔寫得夠好，都能夠達到令人滿意嘅結果－噉要寫作嗰個人可以寫個講人工智能嘅科幻故仔又得、一個建基於希臘神話嘅奇幻故仔又得、一個講吸血鬼嘅恐怖故仔又得... 呀噉－有好多個唔同嘅可能答案。
一般認為，擴散型思考係創意嘅重要一環－一個人要展現創意，首先就實要能夠諗出一大拃原創嘅諗頭，所以途中實會用到擴散型思考，而擴散型思考亦都因而吸引咗唔少認知心理學家嘅注意。
擴散性百萬阿沙王

擴散性百萬阿沙王（粵拼：kwong3 saan3 sing3 baak3 man6 aa3 saa1 wong4，日文：拡散性ミリオンアーサー，簡化字：扩散性百万亚瑟王，英文：Million Arthur），簡稱百萬阿沙王（粵拼：baak3 man6 aa3 saa1 wong4，日文：ミリオンアーサー，簡化字：百万亚瑟王）係由Square Enix公司喺2012年4月9號向日本嘅智能手機度開發嘅一款網上咭片遊戲。呢款遊戲係日本嘅網遊界入面，繼《混亂之環》之後嘅另一款喺iOS同Android平台度開嘅其中一款遊戲。而成個遊戲嘅劇本係由出《魔法禁書目錄》嘅人——鐮池和馬嚟整嘅。而劇本係由超過50位嘅人氣插畫師嚟整嘅。

遊戲嘅內容
呢個遊戲入面嘅主角都係出喺三個唔同派嘅阿沙王，喺開始遊戲嗰陣，就一定要揀個人嚟做主人。一開始嘅景就係阿沙掹咗吧石劍就變咗阿沙王，重同妖精、下屬騎士同其他嘅阿沙王一齊擋住出面啲入侵敵人。如估揀咗唔同派嘅話，古仔入面嘅嘢都唔同。

遊戲系統
呢個遊戲嘅戰鬥方式係用咗卡片戰鬥嗰種，首先係將騎士咭設置喺一個好似圓嘅枱噉嘅盤度，跟住由呢啲咭嚟自己打，完全唔使自己逳手。咭入面同三國殺差唔多，主要係有HP（血量數）、ATK（攻擊力）同COST（消耗戰鬥點數）呢三種，而且每張咭都有唔同嘅機會去發動自己嘅技能嚟實現加ATK或HP嘅要求。唔同嘅特殊咭組合都可以出「Combo」，重可以用嚟強化咭組或咭嘅HP、ATK同發動技能機會等。喺開咗一次攻擊嗰陣，重可以加5%嘅「SUPER」，如估「SUPER」加到100%嗰陣，主人重會用石中劍嚟爆大絕都得，而傷害數係由用緊嘅咭組入面嘅HP同ATK總數嚟定。另外，重可以通過合成咭嚟強化。

開放日期
呢個遊戲到依家為止，係發行咗2個平台嘅版本，分別係iOS同ANDROID平台入面發行過。從2012年到依家為止，有4個國家同地區係營運緊呢款遊戲：
日服：
iOS：2012年4月9號
ANDROID：2012年4月9號
Google Play：2012年12月5號
韓服：2012年12月20號
臺服：2013年3月30號
國服／陸服：2013年7月18號

漫畫
呢個遊戲有官方嘅漫畫喺度，就係《擴散性百萬阿沙王：群青守護使》（拡散性ミリオンアーサー 群青の守護者），係由楓月誠畫嘅，係用咗魔法派阿沙嚟做咗主人公。而呢份漫畫係由ASCII Media Works負責出版，喺《月刊Comic電攻擊大王》度搞緊連載。
擴散模型

擴散模型（英文：diffusion model），又喊做擴散概率模型，係機械學習裏頭一種潛在變數模型。啲模型係憑變分推斷訓練嘅馬可夫鏈。模型嘅目標係學習種潛在結構畀隻數據集，透過建模畀種方式，種藉由佢啲數據點識擴散開喺隻潛在空間嘅。喺電腦視覺領域，噉樣代表到藉由訓練並學習到種逆過程畀擴散過程，一隻神經網絡會識做去噪畀啲圖像，啲經過高斯噪音模糊過嘅。
擴散模型得到引入喺2015年，出於非平衡熱力學方面嘅動機。
擴散模型可以應用喺各種任務，包括有去噪、修復圖像、超解像度、與及生成圖像。譬如，一個生成圖像嘅模型會跟一幅隨機噪音嘅圖像開始，然之後接受訓練畀逆過程畀擴散到自然圖像之後，模型會識得生成新嘅自然圖像。最近嘅例子有OpenAI隻文本到圖像模型DALL-E 2得到發佈喺2022年4月13號。佢攞擴散模型做模型先驗（產生圖像embedding喺畀有文本標題陣時）與及生成最終圖像嘅decoder。同樣使到擴散模型嘅仲有Google嘅Imagen，喺同年5月23號出。
擱淺

擱淺係海難一種，指船沖咗埋近岸淺水嘅地方，通常都會損毀船底嘅結構。如果係撞到水底嘅礁石，就叫觸礁。
擴散

擴散（Diffusion），又叫擴散作用，係種物理現象，分子會通過布朗運動由高濃度區域走過去低濃度區域。
擴展卡曼濾波器

擴展卡曼濾波器（英文：Extended Kalman filter, EKF）係擴展原本針對線性系統嘅卡曼濾波器嘅，令到非線性系統啲平均值同埋協方差得到線性化並攞嚟做預測同埋修正。喺啲過渡模型有明確定義到嘅情況下，EKF 得認為係個 de facto 標準喺非線性狀態估計理論、導航系統同埋GPS當中。

公式
喺擴展卡曼濾波器中，狀態轉移同觀察模型嘸需要係線性函數畀狀態，而係可以係可微得嘅函數:407：
呢度 係枚控制向量， 同  係過程噪音同觀測噪音，都着假定係零均值嘅多元噪音、分別有協方差  同  嘅，即有 。
函數  可以攞嚟根據先前個估計值預測下一狀態；相類似，函數h 可以攞嚟根據預測狀態計算預測嘅測量值。之但係，  同  嘸直接噉應用得喺協方差上，而係要計返個偏導數矩陣（Jacobi矩陣）。
喺每個時間𨂾，Jacobi 矩陣都藉由噉時嘅預測狀態評估到。啲矩陣可以用喺卡曼濾波器方程入便。呢個過程本質上係線性化個非線性函數畀噉時嘅估計。

離散時間預測同更新方程
符號  表示對  喺時間  嘅估計，由啲觀察結果一路到並包括埋時間  嘅畀出。具體理解個過程可以參睇卡曼濾波器#過程。:409

更新唨嘅協方差估計
其中狀態轉移矩陣同觀測矩陣定義為以下啲 Jacobi 矩陣； 係相對於狀態值嘅，係相對於噪音值嘅：
，
，
加性過程（additive process）同測量噪音嘅情況下可以睇作：
而  就等於 1。

缺點
戥線性嘅傳統卡曼濾波器嘸同，擴展卡曼濾波器通常嘸係最佳嘅估計器（若果測量同狀態轉換模型都係線性嘅就係最佳，因為喺種情況下擴展卡曼濾波器同常規濾波器係相同嘅）。此外，若果狀態嘅初始估計錯唨，或者個過程建模嘸正確，係噉個濾波器可能會由於個線性化處理而迅速發散。擴展卡曼濾波器嘅另一個問題係估計嘅協方差矩陣好多時係低估唨真正嘅協方差矩陣，係噉嘸去添加「穩定噪音」嘅話，有可能啲估計風險喺統計意義上會變得嘸一致。
雖然係噉，擴展卡曼濾波器都可以提供到合理嘅表現，而且可以講係導航系統同 GPS 嘅 de facto 標準。

連續時間擴展卡曼濾波器
模型
初始化
預測更新
戥離散時間擴展卡曼濾波器嘸同，預測𨂾同更新𨂾喺連續時間擴展卡曼濾波器度耦合到（coupled）。

離散時間測量
大多數物理系統都表示為連續時間模型，而離散時間測量經常透過數字處理器進行狀態估計。係噉，系統模型同測量模型由下式畀出
其中。
初始化
預測
其中
更新
其中
啲更新方程戥離散時間擴展卡曼濾波器相同。

高階擴展卡曼濾波器
上述遞歸係針對一階擴展卡曼濾波器。高階啲嘅 EKF 可以透過保留多啲嘅泰勒級數展開項嚟獲取。譬如，二階同三階 EKF經已得到描述。 之但係，啲高階 EKF 好多時唯有喺測量噪音比較細嗰陣喺性能上正有優勢。

隱式擴展卡曼濾波器
喺某啲情況下，非線性系統嘅觀測模型冇辦法求解得到 ，但可以表示成隱函數：
其中係帶噪音嘅觀察。
傳統嘅擴展卡曼濾波器可以做噉樣嘅替換：
其中：
當中個原始觀測協方差矩陣  變唨型，而且新息  嘅定義亦都嘸同。Jacobi 矩陣  定義跟前便一樣，但係係由隱式觀測模型  確定到。
擴展形式博弈

擴展形式博弈（extensive-form game）喺博弈論上係一種表達博弈嘅方法，用好似決策樹噉嘅形式將場博弈表達出嚟。
擴張實境

擴張實境（粵拼：kwok3 zoeng1 sat6 ging2；英文：augmented reality，AR）指用由電腦產生嘅資訊加埋現實環境，嚟到為用家提供某啲體驗。

AR 遊戲
擴張實境遊戲係用 AR 玩嘅遊戲。一隻典型嘅 AR 遊戲會用智能手機嚟玩，手機有 GPS 功能，可以探測用家嘅位置，並且按用家嘅位置提供遊戲體驗，例如 Pokémon GO 就係 AR 遊戲嘅例子，會喺地球嘅各位置分佈寵物小精靈，玩家可以喺現實入面行去啲位置度捉精靈，而且佢哋仲可以透過部手機睇到啲精靈。
朝鮮王朝王陵

朝鮮王朝王陵係個喺韓國嘅世界遺產，登錄喺聯合國教科文組織嘅世界遺產名錄。
朝鮮王朝實錄

《朝鮮王朝實錄》係大朝鮮國嘅史書，記載由太祖李成桂到哲宗李昪（1392年－1864年）25位國王嘅史事。而家佢係第151號韓國國寶，亦被列入聯合國教科文組織嘅世界記憶名錄。
期刊

期刊係定期出版嘅刊物，畀人閱讀、參考、引用等，每出一版新嘅就為之一期，主要包括報紙、雜誌同學術期刊。期刊嘅國際標準編號叫國際標準期刊號（ISSN）。
有啲期刊可以同時亦都係書，每期除咗有期刊嘅 ISSN 之外，仲會有獨立嘅 ISBN，爾啲咁嘅期刊包括一啲以書嘅形式出版嘅雜誌，同一啲學術性嘅研討會論文集等等。

分類
日刊：每日出版一次。
半周刊：半個禮拜出版一次，通常每個禮拜兩個指定嘅禮拜幾出版，例如逄禮拜二同禮拜五。
周刊：每個禮拜出版一次。
旬刊：每十日出版一次，通常每個月三個指定日期出版，例如每個月嘅1號、11號、21號。
雙周刊：兩個禮拜出版一次。
半月刊：每半個月出版一次，通常每個月兩個指定日期出版，例如每個月嘅1號、15號。
月刊：每個月出版一次。
雙月刊：兩個月出版一次。
季刊：三個月或四個月出版一次。
半年刊：六個月出版一次。
年刊：每年出版一次。
期女星

期女星（Feronia），即係小行星72，係太陽系小行星帶嘅一粒小行星，喺1861年5月29號發現。
期待集

《期待集》係中國歌手許鈞嘅專輯，喺2023年12月1號發行。
期數列外

期數列外（韓文：기수 열외），中文又譯做期數例外，係源自韓國海軍陸戰隊嘅名詞，指部隊嘅一種集體霸凌現象，亦都係一種體制之外嘅懲罰機制，類似英文嘅「紅色條規」（Code Red）。

具體型態
相對於「期數」次序，即係陸戰隊軍人用入伍年期區分長幼、決定地位嘅不成文規矩，「期數列外」係表示受到孤立嘅特定隊員，俾隊友排除喺期數次序之外、唔按前輩或者後輩嘅資格對待，俾老兵同新兵蔑視、欺侮，甚至虐待。加上傳統上注重長幼嘅韓國文化，「期數列外」意味住受到排擠嘅士兵嘅地位唔被團體認同，形成人格嘅屈辱，有少數重會導致嚴重嘅暴力事件。
期數列外現象響2011年7月江華島槍擊案發生之後，俾韓國國防部稱為「軍中惡習」；國防部長金寬鎮亦都響同一個月向大韓民國國軍幾個將級指揮官下令調查部隊入面類似嘅虐兵現象。
根據韓國軍方人權中心響2011年發表嘅調查結果，期數列外除咗排擠、孤立之外，可能涉及辱罵、毆打等等嘅行為，執勤表現唔多好又或者唔適應軍旅生活嘅士兵好容易成為受害對象。

相關嘅事件
2011年3月，韓國國家人權委員會公布咗陸戰隊內部發生嘅一尐不當事件，包括有老兵打新兵、迫佢哋食嘢等等；同一年6月，又公開咗一單「期數列外」嘅案例，有新兵因為無對老兵講敬語，而受到羞辱。
2011年7月，江華島嘅海岸哨所發生咗槍擊事件，有一個上兵不堪被後輩打同孤立，偷咗支步槍，響宿舍開槍射擊、又喺倉庫引爆手榴彈，造成4個人死、自己同另一個士兵受傷。同一個月，一個姓鄭嘅一等兵吊頸自殺死咗，根據遺書嘅內容，顯示受到期數列外嘅霸凌可能係佢求死嘅原因。
朝鮮海峽

朝鮮海峽（韓文：조선해협），又叫對馬海峽（日文：対馬海峡），係太平洋西北嘅海峽，喺朝鮮半島同九州島之間，連接黃海同日本海。
最終共同祖先

最終共同祖先 (Last Universal Common Ancester，縮寫：LUCA) 係地球上所有生物嘅最近共同祖先。

雖然LUCA 並冇化石證據，但係現時所有生物嘅生化相似性(Biochemical similarity)證實咗佢嘅存在。 佢嘅特徵係可以由現代基因組嘅共同特徵推斷出嚟。 呢啲基因描述咗一種複雜嘅生命體，具有幾種共同適應嘅特徵，例如點樣將信息由 DNA 轉換為 mRNA ，再到蛋白質嘅轉錄(Transcription)同轉譯(Translation)機制。 大約 40 億年前，LUCA 可能生活喺海底岩漿流附近嘅深海噴口嘅高溫水入面。
最終化

最終化（finalization）喺電腦科學上係指行完一個程式之後做嘅執手尾過程，例如係將個程式創造嘅某啲物件破壞呀噉。
最終幻想XVI

最終幻想 XVI 係《最終幻想系列》嘅作品，屬動作 RPG，2023 年出嘅。
最終幻想XIII

最終幻想XIII（日文：ファイナルファンタジーXIII，英文：Final Fantasy XIII）係Square Enix開發喺PlayStation 3上嘅RPG遊戲，係太空戰士系列嘅第13集。
太空戰士XIII係「Fabula Nova Crystallis Final Fantasy XIII」（拉丁文，意思係新水晶嘅故事）嘅其中一個作品。
本作係PlayStation 3同Xbox 360嘅遊戲，日版係PlayStation 3獨佔遊戲，已經喺2009年12月17號起發售。

概要
「太空戰士XIII」於2003年開始構想，同「王國之心2」嘅企劃同時進行。
原本開發喺PS2，但因DVD容量不足同PS3強大嘅渲染能力決定由PS2改為PS3。放棄之前所做嘅遊戲程式，而前作「XII」大幅度延遲就係呢個原因。
「太空戰士XIII」係採用由「太空戰士X」製作人員開發嘅新一代開發引擎White Engine。
最終幻想XII

最終幻想XII（Final Fantasy XII）係Square Enix開發嘅最終幻想系列嘅第12集，喺2006年3月16日喺日本發售嘅PS2 RPG遊戲。

概要
2003年度→2004年夏→2004年冬～2005年春→2005年春→2005年春天以後→2005年度反復延遲發售預定，喺2005年7月30日進行嘅Square Enix party發報發售日期，並且喺2006年3月16日喺日本同日發售。
2005年8月1日，作為製作人、原案、劇本情節嘅松野泰己因病為理由辭退製作人嘅職務，而家原案，劇本情節，監修有關嘅事由河津秋敏接任。
2005年12月1日，宣佈咗價格係8,990日圓（含稅）。

遊戲簡介
本作由《皇家騎士團》、《Final Fantasy 戰略版》、《流浪者之歌》等遊戲製作人松野泰己製作，採用同 GBA《Final Fantasy 戰略版 Advance》相同嘅世界觀同種族設定。故事描述支配 Valentia 大陸嘅強大軍事國家 Arcadia 帝國同支配 Orderia 大陸嘅 Rosarian 帝國長年處喺戰爭狀態，為咗喺戰爭中獲得優勢，Arcadia 帝國舉兵進攻喺兩大陸迴廊之間，佔有重要地理位置，遊戲設定為氣候炎熱嘅小國家 Dalmaska 王國。

角色
邦 / Vaan / ヴァン CV:武田航平
17歳。雷克斯嘅細佬，孤兒，個名有『風』嘅意思（音WIND）。對帝國非常憎恨，夢想有一日擁有自己嘅飛空艇，成為喺天空自由遨翔嘅空賊。
雅雪 / Ashe / アーシェ・バナルガン・ダルマスカ CV:園崎未惠
19歳。達馬斯卡王國（Dalmaska）嘅公主，為多瑪斯卡同納布拉迪亞締結政治聯姻。喺戰爭中被救出，藏身解放軍中，負復國使命，踏上復仇之旅。達馬斯卡嘅唯一繼承人。
巴夫雷亞 / Balflear / バルフレア CV:平田廣明
22歳。只針對惡人下手而聞名世界嘅義賊，佢嘅真實身份為席德博士嘅兒子。席德強迫巴弗去當判官長，巴弗因而逃出帝國。愛自稱"主人公"，被懸賞高額嘅獎金，愛機名為修德拉爾號。
芙蘭 / Fran / フラン CV:深見梨加
維拉族人（ヴィエラ族），精通劍同弓術，擁有敏銳嘅第六感。喺50年前離開維拉族人嘅村子。對巴夫雷亞極為信賴。
巴修 / Basch / バッシュ・フォン・ローゼンバーグ CV:小山力也
36歳。前達馬斯卡將軍，果敢勇猛，精通各種武術。為咗保護國王，而同雷克斯、沃斯拉前往救援，但不幸誤中圈套被逮。直到被邦一行人救出。
潘妮蘿 / Penelo / パンネロ CV:三國由奈
16歳。同邦一樣係個孤兒，從小就跟邦一起長大。喺道具店工作，因為個性開朗，工作認真，深受大家嘅喜愛。年紀比邦小但思想成熟。
渥斯勒 / Vossler / ウォースラ・アズラス CV:寺杣昌紀
同巴修同為前達馬斯卡騎士。戰爭爆發後，救出咗雅雪，並一同組織解放軍。但為咗復興達馬斯卡，竟然暗中同帝國合作。
雷克斯 / Reks / レックス CV:田坂秀樹
死時17歳。邦嘅哥哥，為咗保衛國家，雷克斯參加咗志願軍，目擊國王被巴修將軍殺害嘅經過。
萊斯拉 / Rasler / ラスラ CV:加瀬康之
納布拉迪亞（現稱死都）嘅王子，為咗加強同達馬斯卡嘅政治關係，而同雅雪結婚。但亞凱迪亞帝國攻陷納布拉迪亞，萊斯拉為咗阻止帝國侵略達馬斯卡，亦都為咗同父親報仇，而同將軍巴修前往那比納城塞阻止帝國，不幸被箭射死。
古拉米斯•蘇里多爾 / Emperor Gramis Solidor / グラミス・ガンナ・ソリドール CV:柴田秀勝
亞凱迪亞帝國嘅皇帝。
婓恩•卡達斯•蘇里多爾 / Vayne Cardas Solidor / ヴェイン・カルダス・ソリドール CV:飛田展男
27歳。亞凱迪亞帝國皇帝嘅第個三仔，帝國第一繼承人。佢嘅兄長被佢陷害而送命。外表冷靜溫文，佢係個為達目而不擇手段嘅人，為咗擺脫元老院嘅控制，殺咗自己嘅父親，篡奪王位。
拉薩•法爾那斯•蘇里多爾 / Larsa Ferrinas Solidor / ラーサー・ファルナス・ソリドール CV:今井由香
12歳。亞凱迪亞帝國皇帝嘅第個四仔，維因嘅細佬。頭腦非常聰明，展現嘅思慮同言行跟年齡不成正比。好專敬父親同兄長，正義感強。
席德博士 / Dr.Cid / シドルファス・デム・ブナンザ CV:大塚周夫
58歳。亞凱迪亞帝國兵器研發機構—德拉克羅研究所所長。人造破魔石嘅創始人。常常自言自語。
加布拉斯 / Gabranth / ジャッジ・ガブラス CV:大塚明夫
36歳。巴修嘅弟弟，殺害達馬斯卡國王嘅真兇，忠心喺格拉米斯皇帝，亦都係皇帝派來監視婓恩嘅判官長。同巴修原為蘭地斯共同國嘅人民，當共同國被帝國消滅後，巴修投靠咗達馬斯卡王國，而加布拉斯則選擇留喺帝國效命，對帝國十分忠心。
哈倫•翁德爾四世 / Ondore / ハルム・オンドール4世 CV:野島昭生
空中都市比威巴（ビュエルバ）嘅候爵，為空中都市以中立國自居，喺世界各地都相當具有名望。喺達馬斯卡戰爭爆發後，為咗負責戰後調停嘅工作，向世界宣布達馬斯卡嘅國王同公主已經死亡，以及巴修被處死嘅消息。事實上卻一直暗中資助住解放軍，係個眼光十分深遠嘅人物。
亞希德•瑪加拉斯 / Al-Cid / アルシド・マルガラス CV:若本規夫
羅札利亞帝國（ロザリア帝国）嘅王子。同拉薩約定，要畀雅雪繼承王位，宣佈達馬斯卡復國，並且訴求同帝國友好，令解放軍無法行動，阻止亞凱迪亞帝國同羅札利亞帝國發生戰爭。
貝爾加 Bergan
朵蕾絲 Drace
基斯 Ghis
薩迦巴斯 Zargabaath
橫光克彥

橫光克彥（1943年11月4號—），原名武藤勝彦，係日本嘅一個男藝人同埋演員，後來走咗去從政。
橡鼻蟲

橡果象鼻蟲（英文：acorn weevil；學名：Curculio glandium），簡稱橡鼻蟲，係象鼻蟲 Curculio 屬下嘅一個物種。
橡鼻蟲係種高度專化嘅物種，個頭前方有個好長嘅口鼻，專用嚟鑽穿橡果，吸食橡果入面嘅營養或者（隻蟲係乸嘅話）喺粒橡果入面生蛋。橡鼻蟲啲幼蟲會靠食橡果為生。

為患
橡鼻蟲可以對橡樹造成相當嘅破壞，有研究指橡鼻蟲惡起上嚟可以搞到 70-90% 嘅橡果發唔到芽。
橫

廣東珠三角當地成日講嘅街，有唔少街都用「橫」字做結尾。
橫縣：中國廣西南寧嘅縣級市。
橫島：日本九州熊本縣嘅島。
橢圓果葶藶

橢圓果葶藶（學名：Draba ellipsoidea）係十字花科葶藶屬下嘅一個種。
橢圓腔蝠魚

橢圓腔蝠魚（學名：Coelophrys oblonga）係棘茄魚科腔蝠魚屬嘅其中一個種。
橢球

橢球（Ellipsoid）簡單講即係撳扁咗嘅球體。
天文學研究好興將地球等嘅行星當係橢球。
橢圓星系

橢圓星系係一種星系嘅類型，列咗喺哈勃序列上面。呢種星系大多由老年低質量恆星組成，並且冇乜星際物質同新恆星形成活動​​，並畀大量球狀星團包圍。
橢圓幾何

橢圓幾何（英文：Elliptic geometry）係一套幾何學，研究其中一種歐幾里得條平行公設唔成立嘅情況。喺橢圓幾何入面係無平行線嘅概念，即係話任何兩條「直線」都一定相交，不過同球面幾何入面兩條直線會相交於兩點唔同嘅係，橢圓幾何入面兩條直線只會相交於一點。
橫內昭展

橫內昭展（1967年11月30號—）係日本足球員，司職中場，效力過廣島三箭。
杯墊

杯墊係墊住隻杯嘅物品，可以隔住杯底唔使直接接觸到檯面。
杯渡路

杯渡路東段有兩條行車天橋，一條係輕鐵杯渡站，另一條係6線雙向行車路。
杯渡路（英文：Pui To Road）係香港新界屯門區一條馬路，東西行，同屯門河同西鐵綫屯門站交叉，全長1公里，東接青山公路，而西接楊小坑錦簇花園附近青雲路同鳴琴路，名跟南北朝時期住喺屯門嘅杯渡禪師。

特色
杯渡路屯門河以東段係屯門市廣場一帶市中心住宅同商業區（南面係屯門市中心，北面係屯門新墟）。杯渡路屯門河以西段係工業廠廈區。屯門區好多重要公共設施都嚮呢度，包括屯門公園、屯門警署、屯門消防局。
杭愛山

杭愛山係一座山脈，位於蒙古國中部，跨越扎布汗省、前杭愛省同杭愛省，平均海拔有 2000 - 3000 米咁高，全長大約 700 公里。
杯

杯，有時會寫做盃，係用來裝嘢飲嘅盛器，上面開口，一般來講杯身高度係長過杯口直徑，等嘢飲無咁易輕輕搖下就瀉。相反，個口闊係長過身高，多數就叫做碗。有啲唔係用來裝嘢飲，而係裝液體，好似燒杯。有時甚至唔係用來裝液體，好似珓杯。西方興將獎座做到似杯咁，所以呢類唔係裝嘢飲嘅杯叫做獎杯。
杯可以有杯耳或者無，叫做嘜。杯耳係杯身加個圈，畀人用手指穿住來飲，唔拍"喇"到。無耳杯又可以叫做盅。
杯仔蛋糕

杯仔蛋糕係設計畀一個人食嘅蛋糕，通常固定響紙或錫紙杯托上面焗，有時會用糖粉做裝飾。
杭氏

杭（粵拼：hong4）係唐人姓氏，喺《百家姓》裏頭排第183位。

名人
呢篇杭氏係同姓氏有關嘅楔位文章，重未寫完嘅。麻煩你幫手充實佢。
杯渡禪師

杯渡禪師係南朝劉宋佛教高僧，無人知佢真名，見佢坐住隻大杯過海，所以就叫「杯渡」。佢去到而家香港屯門區一座山修道，嗰座山後世叫做杯渡山，而修道個位到東晉開始就起咗座佛堂，即係而家嘅青山禪院。
杯渡站

杯渡站係香港輕鐵嘅鐵路車站，代號300，屬於單程車票第2收費區。喺屯門市廣場2期北面，香港賽馬會屯門投注站側邊。

車站月台
高架天橋有預留空位接駁輕鐵置樂段，但計劃已經無限期擱置。
係少數架空輕鐵車站之一。
杯渡路(南)休憩花園

杯渡路(南)休憩花園，香港公園之一，遊樂場之一，喺屯門，東傍屯門河，南貼天后路，北頂杯渡路，西鄰新合里，英文叫Pui To Road (South) Rest Garden。行政上歸屯門區。設施有寵物共享公園，以及飲水設施、洗手間、暢通易達洗手間、狗糞收集箱。公園全日開放。歸康樂及文化事務署管。園內禁煙。
佢隔河對屯馬綫屯門站，以及屯門公園。
朝香孚彥

朝香孚彥（日文：朝香孚彦／あさか たかひこ、1912年10月8號—1994年5月6號），係前日本皇室成員，老豆係朝香宮鳩彥王，佢同時係陸軍軍人，最高階位係陸軍中佐。響未皇籍脫離之前，尊稱為孚彥王。

經歷
響1912年10月8號，孚彥出世，係鳩彥王第一個仔，而佢個名係由老豆鳩彥王改嘅。
響1932年，孚彥王做咗貴族院議員，第二年陸軍士宮學校畢業，獲編去歩兵第1聯隊，同年升上做步兵少尉。響1935年，孚彥王升上做步兵中尉。響1938年，佢升為步兵大尉，同時升讀陸軍大學校，同年仲娶埋藤堂高紹第五個女千賀子做老婆。
1940年，陸軍大學校畢業。響1941年，佢升為少佐。1943年，佢畀人調去做陸軍航空本部教育部部員。響1944年，佢畀人調去第51教育飛行師團参謀，第二年2月升上為第51航空師團参謀，同年6月升為陸軍中佐。
1947年，響駐日盟軍總司令部指示底下，孚彥王正式皇籍脫離，改名叫朝香孚彥。
響1950年，老婆千賀子證實患上肺結核，孚彥因而認識天主教，同年仲帶埋一家大細去受洗，由神道改信天主教。響1952年，老婆千賀子過身，之後孚彥越嚟越信從天主教。
響1994年，孚彥過身，終年82歲。
朝鮮中央歷史博物館

朝鮮中央歷史博物館係北韓平壤一間博物館，用朝鮮史做主題，1945年創館。佢喺金日成廣場嘅北便。
朝香宮

朝香宮（日文：あさかのみやAsaka-no-miya）係日本舊時一個宮家，由久邇宮朝彥親王第八個仔鳩彥王響1906年創立。1947年，響駐日盟軍總司令部指示底下，鳩彥王正式皇籍脫離。
朝鮮中央廣播電視委員會

朝鮮中央廣播電視委員會（韓文：조선중앙방송위원회／朝鮮中央放送委員會 Joseon Jungang Bangsong Wiwonhoe ），亦稱為朝鮮中央廣播公司（韓文：조선중앙방송／朝鮮中央放送 Joseon Jungang Bangsong)，係朝鮮嘅國有媒體。
該委員會隸屬於朝鮮內閣，但其人員由朝鮮勞動黨宣傳鼓動部選擇同任命。宣傳鼓動部仲向委員會分配任務。黃永波為委員會主席。

獲取時間表
節目表可喺《勞動新聞》、《民主朝鮮》、《平壤新聞》、《臨津江》獲取。
朝頭早

朝頭早，又或者叫侵早 、晨早、朝早、上晝，係指由日出至中午嗰段時間，朝頭早同中午、晏晝同埋夜晚合成一日。朝頭早語體中文係「早晨」。粵語嘅「早晨」係響朝早打招呼嘅說話，意思同英文嘅 good morning 或者書面語「早安」一樣。
啲人響朝頭早會食嘅嘢叫早餐，而家有人將早餐加埋午餐一齊食，叫早午餐 brunch （breakfast + lunch）。

上午
朝頭早嘅書面語係「上午」。響講時間嗰陣，上午代表十二小時制響正午之前嘅部份例如：「而家係上午十一點正」。
朝頭早章

朝頭早章係伊斯蘭教典籍《可蘭經》入面嘅第93章（蘇拉）。
朝鮮

朝鮮（粵拼：ziu1 sin1；韓文：조선／朝鮮 Joseon）係東亞區域之一，包含有唔同意義。由史學角度，朝鮮可以追溯到公元前12世紀出現嘅箕子朝鮮，歷經多個政權更替，到近代李氏朝鮮、日治時期、朝鮮民主主義人民共和國同大韓民國等一系列朝代同政權嘅連貫歷史嘅整體。由地理嘅角度，朝鮮係位於亞洲東部，中國東北同日本之間嘅朝鮮半島。由政治同行政嘅角度，而家存在南北兩個政體：管緊朝鮮半島北部（北朝鮮）嘅朝鮮民主主義人民共和國，同埋管緊朝鮮半島南部（南韓）嘅大韓民國。
朱希敏

朱希敏（英文：Hyman Chu，1987年10月11號—）係2011年香港小姐競選亞軍，參選時23歲，身高5'9.75"，體重121磅，三圍33"25.25"36"。佢之後曾經幫過無綫電視《香港美食100強》做主持，但無幾耐就退出咗娛樂圈。
朱常洛

朱常洛（1582年8月28號—1620年9月26號，萬曆十年－泰昌元年）係大明第十四任皇帝，佢死後廟號做光宗，謚號崇天契道英睿恭純憲文景武淵仁懿孝貞皇帝。佢做得一個月皇帝，年號係泰昌，所以又叫做泰昌皇帝。朱常洛係神宗朱翊鈞大仔，而佢阿媽係恭妃王氏。朱常洛一生都響鬥爭裏面過，亦都出名好色。

生平
1582年，佢阿媽恭妃原本係慈聖皇太后個宮女，出身低，所以朱常洛無乜點理過佢。朱翊鈞只係鍾意鄭貴妃，重想立鄭貴妃生嘅朱常洵做太子，不過朝臣話大明只係會立大仔做太子，反對咁做。佢哋一鬥就十五年。去到1601年（萬曆廿九年），朱常洛響恭聖皇太后同班朝臣支持之下，就做咗皇太子。1615年（萬曆四十三年），發生梃擊案，係明末宮廷大三案之一。太子俾張差拎支棍闖入太子間屋慈慶宮，打傷守門口太監。好彩內侍韓本用發覺，通知人捉走佢。呢件事懷疑係鄭貴妃使人做嘅。
1620年，萬曆四十八年，朱翊鈞死咗。朱常洛做咗皇帝，年號泰昌。朱常洛做皇帝之後，就要對住佢阿爸啲蘇州史。無論係政、經濟、宮廷、軍事都敗壞。外有後金威脅，裏面就快瓦解。
泰昌帝登位後，朝內黨爭同埋宮闈糾紛更加尖銳，先後發生移宮案、紅丸案。萬曆帝死後，貴妃鄭氏重住喺乾清宮，以獻美姬爭當皇太后，皇太子登位後唔可以住喺乾清宮。泰昌帝寵妃挾持皇太子於乾清宮，力爭皇后寶座。喺以東林黨人為主力嘅朝臣強大壓力下，至迫使鄭貴妃、李選侍由乾清宮搬出。新皇帝朱常洛入住乾清宮後，每日沉於酒色，繼位冇幾多日，就一病不起。鴻臚寺丞李可灼呈上二丸僊丹，朱常洛食咗之後第二日朝早死咗，引起「紅丸」之爭。泰昌帝死時得39歲，只做咗一個月皇帝，史稱「一月天子」。呢個時候萬曆皇帝屍棺重未埋葬，泰昌帝地宮亦冇可能喺短期內整好。無奈之下，就喺原北京昌平景泰陵廢址上重建新陵，天啟元年（1621年）三月重新修繕，八月完工，九月入葬，名為慶陵。陪葬嘅有孝元、孝和、孝純三個皇后。
光宗過身之後，由大仔朱由校繼位，就係明熹宗。
朱建輝

朱建輝（粵拼：zyu1 gin3 fai1；1996年10月—）係中國大陸嘅一位軍人，廣東廣州人，2015年9月15號加入中國軍隊，曾經喺2016年7月初喺湖北太白湖大堤執行抗洪任務而出名，有「大堤上嘅泥人」稱呼。
2016年7月18號，京溪街道辦事處主任、武裝部長同京溪經濟聯合社、犀牛角經濟合作社有關負責人一齊到佢屋企房屋，重申報咗「白雲好人」同埋「廣州好人」。
朱幼麟

朱幼麟，SBS，JP（英文：David Chu Yu-lin，1944年3月5號—）係香港立法會前議員，本來係香港自由民主聯會（中文：香港自由民主聯會）成員，之後跟住自民聯同香港協進聯盟（中文：香港協進聯盟）合併而成為香港協進聯盟成員，後來再因香港協進聯盟同民主建港協進聯盟合併而成為民主建港協進聯盟成員。

簡介
朱幼麟喺上海出世，1958年跟屋企人移民美國，入讀波士頓Cambridge Latin High School。16歲時畀東北大學（英文：Northeastern University）取錄。
朱幼麟老婆何妙馨係恒生銀行其中一位創辦人何添阿女，有過馬匹「豬小姐」。朱幼麟跟過香港保釣人士去釣魚台列島宣示中國對嗰處嘅主權，2003年當選香港特別行政區全國人民代表大會代表，提交過一份有關保衞中國神聖領土釣魚島嘅文件畀全國人民代表大會。
朱幼麟自1995年一直循選舉委員會功能界別入立法局同立法會，喺做議員期間時有出位言行。佢有好多嗜好，包括跳降落傘，所以有「飛天朱」外號。

要求徹查梁振英阿女行李事件
2016年，朱幼麟反對香港特別行政區行政長官梁振英細女梁頌昕涉嫌用特權喺禁區攞返行李嘅處理手法，期間高調參與同出席親泛民主派嘅工會「香港空勤人員總工會」喺機場發起嘅靜坐，以表達對民航處處理梁頌昕行李事件嘅不滿。朱幼麟參與機場靜坐，佢同航空界嘅密切關係同建制派背景令佢成為傳媒焦點。
朱幼麟表示，懷疑事件涉及濫用特權，認為必須追究到底。朱幼麟指出，參與靜坐係因為佢好討厭濫用特權，破壞人人平等嘅原則。佢又話，據悉當日接聽特首電話嘅前線地勤人員，講電話時「講到流眼淚」，佢相信件事係事實，認為應該追究到底。
朱幼麟指，喺行李事件上，只想引用前政務司司長唐英年當年喺特首選舉論壇指控梁振英嘅一句「你呃人」來回應今次「行李事件」，但係佢話要加多一個字，即「你又呃人」。
朱建蘭

朱建蘭，香港親中派政治人物。

選舉經歷
喺2021年9月，佢成為香港特别行政區選舉委員會同鄉社團委員。之後佢喺李家超無提政綱嘅情況下，有份提名李家超參與2022年香港行政長官選舉。
朱庭萱

朱庭萱（粵拼：zyu1 ting4 hyun1，英文：Bonnie Chu，1974年9月24號—，係香港嘅飲食作家，煮食blogger。佢個blog叫「玻璃朱城」。出過三本食譜書《星級菜自家煮》、《煮廚教你煮》同《星級菜簡單煮》。亦做過旅發局擔任「香港美食之最」評判、ViuTV節目「煮餐飯有幾難」主持之一、TVB節目「我係小廚神3」評判、TVB「 媽媽唔易"造"」主持、TVB Big Big Channel嘅KOL，亦一直有為「飲食男女」拍攝食譜。
而佢正職係「金利豐證券」副總裁。2016年喺香港創辦咗廚藝中心「Cooktown名宴」，兼任CEO同校長。
除咗以上身份，佢亦係中英文姓名學老師、股評家、司儀、歌手同演員。曾經喺1990年贏得「十九區歌唱比賽灣仔區冠軍」及最後十強，1998年贏得「新城電台迷城歌唱比賽」冠軍。並喺1993-2002年間參演過接近40部電影。
佢曾經同香港藝人黃宗澤拍拖。

爭議事件
環繞朱庭萱嘅爭議，有唔少都係同佢政治立場同埋主動人身攻擊其他人有關，有時佢甚至會同網民罵戰，引起唔少關注。

七二一元朗襲擊
喺2019年7月21號元朗暴力事件當中，有平民被無差別襲擊。玻璃朱用私人名義facebook話「大家睇嘢可唔可以睇番轉頭，可能人哋元朗居民唔抵得班黃絲蝦蝦霸霸，先會自組民團去反抗佢哋呢？正如你哋都覺得對政府忍無可忍先會用噉激進去爭取一樣囉⋯」同埋「你地咁憎警察，點解又要警察幫呢？上連登call馬重快喇！」，引起大量網民聲討。跟住兩日內，玻璃朱向公眾道歉同解釋自己係用逆向思維方式去客觀分析事件，並重申絕對唔會支持任何暴力，但有合作開嘅品牌同佢「割蓆」。例如，歐洲電器品牌Fisher & Paykel就批評朱庭萱嘅言論同立場同品牌嘅宗旨背道而馳，佢亦將自己專頁都閂咗。

被踢爆靜靜雞撐警
2019年12月13號，網上流傳一張相，相入面有多位藝人到訪香港警察總部嘅警察公共關係科，喺佢哋致送警方嘅撐警橫額前面影相留念。其中一位出席者朱庭萱見到張相畀人擺上網，就即刻留言叫人唔好分享，又話「醒啲好唔好呀！人哋嚟支持你哋害死人」，但已經阻止唔到張相瘋傳。

否認新疆人權問題
新疆維吾爾族人被指受到中共嘅大清洗，受到迫害、強迫勞動、宗教歧視等議題，喺2014年起開始受到關注。而喺2021年3月新疆棉花風波，多個國際品牌發表聲明批評中國強迫新疆維吾爾族人勞動，因此唔再用新疆棉花。有網民狙擊同adidas終止合作關係嘅陳奕迅，但陳奕迅就得到朱庭萱嘅支持，朱庭萱又批評係外國人抹黑新疆，反而質問點解自己祖國講咩都唔信。有網民問及新疆人權問題，朱庭萱就反而批評網民係網上欺凌。

狙擊男子組合Mirror
喺2021年5月，Mirror舉行一連六場演唱會，唔少藝人包括古天樂、鄭裕玲、毛舜筠都有捧場，而且唔少人都買唔到飛。不過，朱庭萱就公開同唔少人大唱反調，話Mirror呢啲樣行落旺角大把，又話內地歌手王一博、張藝興先叫做有才華，仲人身攻擊Mirror嘅支持者係井底之蛙。結果引來一啲Mirror嘅支持者批評無聊，Mirror嘅支持者又話從來冇人叫朱庭萱同佢啲朋友鍾意Mirror，質疑朱庭萱點解無端端主動出言傷人，但朱庭萱就反而聲稱話係Mirror要搵佢幫手宣傳。佢嘅言論後來引起更多網民嘅不滿，有人形容以朱庭萱外貌質素，落砵蘭街同廟街都搵到一堆。
柏德烈丹斯

柏德烈丹斯（粵拼：paak3 dak1 lit6 daan1 si1，英文：Patrick Dempsey，1966年1月13號—）係個美國男演員。佢喺1985年出道，出名嘅作品有《伴娘先生》、《緣滿情人節》同《變形金剛：黑月降臨》。

出世同入行
佢喺1966年1月13號喺美國出世，喺1985年出道。
柏德菲臘

柏德菲臘（Patek Philippe）係瑞士鐘錶公司，1851年響日內瓦開張，係世界上其中一個奢侈嘅手錶牌子。
柏德烈·羅拔士

柏德烈·羅拔士（粵拼：paak3 dak1 lit6 lo4 bat6 si6，英文：Patrick Roberts，1997年2月5號—）係個英倫足球員，司職前鋒，而家效力緊英倫球會新特蘭。
柏德烈史釗活

柏德烈史釗活（粵拼：paak3 dak1 lit6 si2 ciu1 wut6，英文： Patrick Stewart，1940年7月13號—）係個英國電影同電視劇男演員。佢喺1969年出道，出名嘅作品有《X戰警系列》同《新星空奇遇記》。

出世同入行
佢喺1940年7月13號喺英國出世，喺1969年出道。
柏德烈韋遜

柏德烈韋遜（粵拼：paak3 dak1 lit6 wai4 seon3，英文：Patrick Wilson，1973年7月3號—）係個美國男演員。佢喺1996年出道，出名嘅作品有《詭屋驚凶實錄》、《兒凶》同《決戰中途島》。

出世同入行
佢喺1973年7月3號喺美國出世，喺1996年出道。
柏度德艾華度

柏度德艾華度（西班牙文：Pedro de Alvarado ，1486年—1541年7月4號）係個西班牙征服者同瓜地馬拉嘅總督，佢征服咗瓜地馬拉、墨西哥同秘魯一帶。
柏德烈史域斯

柏德烈史域斯（Patrick Swayze，1952年8月18號—2009年9月14號）係美國男演員，最出名演出係1990年電影《人鬼情未了》男主角。
昭陽區

昭陽區係中國雲南昭通一個市轄區，總面積2240平方公里，人口79萬。
是不是這樣的夜晚你才會這樣的想起我

《是不是這樣的夜晚你才會這樣的想起我》係一首1987年嘅國語流行曲，蔡宗政作曲，陳本瑜填詞，臺灣歌手吳宗憲主唱。
1992年，香港歌手彭家麗翻唱呢首歌。粵語由潘偉源填詞。
呢首歌因為個名有17個字，據講係當時歌名最長嘅流行曲。
昭隆街

昭隆街（英文：Chiu Lung Street）係香港中環一條馬路，由德輔道中開始，去到皇后大道中。街上有唔少食肆。
是但求其愛

《是但求其愛》係香港歌手陳奕迅喺2020年11月20號推出嘅粵語單曲，亦都係佢2020年第二隻派台歌。由小克填詞，林家謙作曲同編曲，陳奕迅同林家謙監製。

簡介
隻歌嘅MV由麥曦茵執導，由新晉演員談善言、陳漢娜、盧鎮業同黃溢濠做主角。呢隻歌主要係講主角拍咗半世拖，但就未明戀愛嘅真諦，但喺呢個時候佢就識咗另一個女仔。
喺隻歌出咗之後，網民都有唔同嘅解讀，都有人認為歌名將廣東話嘅神髓完美發揮。
是何嬰孩

《是何嬰孩》（英文：What Child Is This）係一首聖誕歌，調寄《綠袖子》，但係因為要配合歌詞，旋律同《綠袖子》有小小唔同，英文歌詞係英國詩人 William Chatterton Dix 喺1865年左右寫，首歌出現喺1871年出版嘅 《Christmas Carols, New and Old》（新舊聖誕歌集），而將舊曲新詞編埋一齊嘅相信係有份編爾本歌集嘅英國作曲家 John Stainer。
首歌有中文版，但係天主教同基督教唔同歌詞。喺粵文地區雖然可能唔算係主流，但係喺天主教常用，喺新同舊嘅《頌恩》歌集都有收錄。